পরিচালক রাজ চক্রবর্তী ও অভিনেত্রী শুভশ্রী গঙ্গোপাধ্যায় সাত পাঁকে বাধা পড়তে চলেছেন।
অনেক দিন ধরেই গুঞ্জন ছিল পরিচালক ও অভিনেত্রী এবার এক সঙ্গে জীবন কাটানোর সিদ্ধান্ত নিয়েছেন। কিন্তু এমন আচমকা এই খবর আসবে তা কেউ ভাবতেই পারেনি। একেবার নিকট কয়েকজনের উপস্থিতিতে কার্যত চুপিচুপি এনগেজমেন্ট পর্ব মিটে গেল মঙ্গলবার সন্ধ্যায়। পরে শুভশ্রী ফেসবুক পোস্ট করে বিয়ের ছবি দেন। ওই অনুষ্ঠানে অভিনেত্রী শ্রেয়া পাণ্ডে উপস্থিত ছিলেন বলে জানা গিয়েছে।

ট্যালেন্ট ছবিতে দেব আর শুভশ্রীকে একই সঙ্গে অভিনয় করান রাজ চক্রবর্তী। এর পরে দেবের সঙ্গে সম্পর্ক তৈরি হয় শুভশ্রীর। তবে সেটা আর জোড়া লাগেনি। ইতিমধ্যেই পরিচালক রাজের সঙ্গে তৈরি হয় শুভশ্রীর সম্পর্ক। মঙ্গলবার সেই সম্পর্ক সাত পাকে বাঁধা পড়ার পথে এগোল।